Coba ceritain soal Occupy Wall Street dalam bahasa melayu

Tunjuk perasaan berterusan berlaku di Wall Street, Bandar Raya New York pada tahun 2011, di mana ia berpusat utama di Taman Zuccotti atas nama Occupy Wall Street ("Duduki Wall Street"). Para aktivis yang terlibat menyatakan ilham mereka daripada kebangkitan dunia Arab (khususnya gerakan di Medan Tahrir, Kaherah semasa revolusi Mesir serta perang saudara Libya) dan bantahan Sepanyol.

Mereka membantah terhadap keadaan  sosial dan ketidaksamaan ekonomi , tamak korporat , dan pengaruh wang korporat dan pelobi ke atas kerajaan.Mereka mahu satu Amerika baru bagi menyelesaikan kemelesetan ekonomi. Pada 2008, Bloomberg News melaporkan bank-bank dan syarikat-syarikat besar menerima dana penyelamat AS $ 1.2 trilion ekoran krisis prima perumahan. Antara syarikat yang dibailout ketika itu ialah Morgan Stanley, Citigroup dan Bank of America, Bank of Scotland ,UBS dan Goldman Sachs.

Pda 7 Oktober demonstrasi sama turut diadakan di Washington, D.C., Los Angeles, San Francisco, San Jose, Boston, Chicago, Houston, Philadelphia, Miami, Salt Lake City, Portland, Maine, Jersey City, Trenton, Portland, Oregon, Seattle, Denver, Charlotte, Kansas City, Austin, Ann Arbor, Cleveland, Dallas, Minneapolis, Sacramento, Tampa dan Atlanta. Pada 15 Oktober, bantahan  merebak ke 25 bandar di luar Amerika Syarikat termasuk di Hong Kong, Buenos Aires, Dublin dan Madrid.